
న్యూఢిల్లీ : బిడ్డలకు జన్మనిచ్చే తల్లులకు కేంద్ర ప్రభుత్వం చేయూతనిస్తోంది. ప్రసూతి ప్రోత్సాహక పథకానికి కేంద్ర మంత్రివర్గం బుధవారం ఆమోదం తెలిపింది. కేంద్ర విద్యుత్తు శాఖ మంత్రి పీయూష్ గోయల్ తెలిపిన వివరాల ప్రకారం గర్భిణులకు, బిడ్డకు పాలిచ్చే తల్లులకు రూ.6,000 ఆర్థిక సహాయం అందుతుంది. దీనిలో రూ.5,000ను మహిళ, శిశు అభివృద్ధి మంత్రిత్వ శాఖ మూడు వాయిదాల్లో చెల్లిస్తుంది. అయితే ఈ పథకం మొదటి బిడ్డకు మాత్రమే పరిమితం. అయితే ప్రయోగాత్మకంగా అమలు చేసే ఈ పథకంలో మొదటి రెండు సజీవ జననాలకు ఈ సహాయాన్ని అందజేస్తారు.గర్బిణులు, బాలింతలు రూ.5,000 నగదు లబ్ధిని పొందవచ్చు. దీనిని మూడు వాయిదాల్లో నేరుగా వారి ఖాతాల్లో జమ చేస్తారు. గర్బిణిగా నమోదు చేయించుకున్నపుడు రూ.1,000; ఆరు నెలలు పూర్తయిన గర్భిణులు ఆరోగ్య తనిఖీలు చేయించుకున్నపుడు రూ.2,000; బిడ్డ జన్మించినట్లు నమోదైనపుడు రూ.2,000 అందజేస్తారు.వ్యవస్థాగత ప్రసవం అనంతరం ప్రస్తుత పథకాల ప్రకారం ప్రసూతి లబ్ధి నిబంధనల మేరకు మిగతా ఆర్థిక ప్రోత్సాహకం అందుతుంది. మొత్తం మీద రూ.6,000 వరకు లబ్ధి పొందవచ్చు.

newdhilly : biddalaku janmanichhe tallulaku kendra prabhutvam cheyuutanistoondi. prasuuti prothsaahaka pathakaaniki kendra mantrivargam budhavaaram aamodam telipindi. kendra vidyuttu saakha mantri piyush goyal telipina vivaraala prakaaram garbhinulaku, biddaku paliche tallulaku roo.6,000 aardhika sahayam andutundi. deenilo roo.5,000nu mahila, sishu abhivruddhi mantritva saakha moodu vaayidaallo chellistundi. ayithe ee pathakam modati biddaku matrame parimitam. ayithe prayogaatmakamgaa amalu chese ee pathakamlo modati rendu sajeeva jananaalaku ee sahaayaanni andajestaaru.garbinulu, baalintalu roo.5,000 nagadu labdhini pondavacchu. deenini moodu vaayidaallo nerugaa vaari khaataallo jama chestaaru. garbinigaa namodu cheyinchukunnapudu roo.1,000; aaru nelalu puurtayina garbhinulu aarogya tanikheelu cheyinchukunnapudu roo.2,000; bidda janminchinatlu namodainapudu roo.2,000 andajestaaru.vyavasthaagata prasavam anantaram prastuta pathakaala prakaaram prasuuti labdhi nibandhanala meraku migata aardhika prothsaahakam andutundi. mottam meeda roo.6,000 varaku labdhi pondavacchu.